# Általános információk:

**Tanterv:** Építészmérnöki osztatlan Msc 9.,

 Építész Msc 3., Építőművész Ma 3.,

 Belsőépítész tervezőművész Ma 1.

**Tantárgy neve: Építészeti elmélet -Tervezésmódszertan 1.**

**Tantárgy kódja:** EPM069MNEM

**Szemeszter:** 9, 3, 1

**Kreditek száma:** 3

**A heti órák elosztása: 2/0/0** ea/gy/lab

**Értékelés:** vizsga(v)

**Előfeltételek: -**

Tantárgy felelős: Dr. Rácz Tamás, adjunktus

 Iroda: 7624 Magyarország, Pécs, Boszorkány u. 2. É-81

 E-mail: racz.tamas@mik.pte.hu

 Munkahelyi telefon: +36 72 503 650 / 23815

Oktatók: Dr. Rácz Tamás, adjunktus

 Iroda: 7624 Magyarország, Pécs, Boszorkány u. 2. É-81

 E-mail: racz.tamas@mik.pte.hu

 Munkahelyi telefon: +36 72 503 650 / 23815

## Tárgyleírás

## Az alapképzés során elsajátított általános tervezési elvek, módszerek után a mesterképzés tervezés-módszertan tantárgysorozata a tervezés elméletének, módszereinek, történetiségének mélyebb rétegeit tárja fel, vizsgálva társadalmi, szociológiai, településszerkezeti hatásait, problémáit. A kurzus célja építészettörténeti és kortárs tervezőműhelyek alkotó szemléleteinek és tervezési módszereinek megismerése. Ezek alapján a hallgató önállóan képes lesz építészeti produktumok elemzésére, azok építészettörténetben való elhelyezésére, összetett építészeti, urbanisztikai és társadalmi problémák összefüggésének felismerésére. Megoldási elvek keresése, kombinálása, koncepcióalkotás. Az előadások és műhelybeszélgetések fő témája a lakóépületek kérdésköre.

## Oktatás célja

## A tantárgy fő fókusza, hogy a hallgató a képzés során megszerzett ismeretek alapján, az építészeti tervezés módszerének és alapelveinek elméletét elsajátítsa. Cél, hogy a hallgató komplex módon tudja alkalmazni a megszerzett ismeretanyagot, különös tekintettel a tervezés módszertani szemléletre. Ezáltal képes legyen önállóan egy építészetelméleti témával foglalkozni és megtanulja az önálló kutatás, adatgyűjtés, elemzés módszereit. A tantárgy nagy hangsúlyt fektet a kölcsönös kommunikációra az adott elméleti témákból és felkészíti a hallgatókat a saját kutatásuk kibontására, elemzésére és az eredmények átadására.

## Tantárgy tartalma

## A hallgatók egy előre kijelölt témával önállóan foglalkoznak, melynek eredményeképp egy esszé, és annak kivonataként egy prezentált kiselőadás készül. A dolgozatot és a kiselőadás anyagát digitálisan kell benyújtani. A kiselőadás előzetes kivonata és tervezett tartalomjegyzéke a félév közben, meghatározott időpontban töltendő fel digitálisan. A kiselőadások pótlására a 14. héten van lehetőség azok számára, akik igazolni tudják mulasztásukat. Az esszék leadási határideje a 12. héten esedékes, melynek pótlása a 14. héten lehetséges.

## A feladatok, követelmények kiadása a tematika szerint történik, melyek az előadás anyagaival, segédletekkel egyetemben, a tantárgy MS Teams felületére feltöltésre kerülnek. A tantárgyhoz kapcsolódó információk ugyancsak ezen a felületen lesznek elérhetőek.

## Számonkérési és értékelési rendszere

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

**Jelenléti és részvételi követelmények**

A PTE TVSz 45.§ (2) és 9. számú melléklet 3§ szabályozása szerint a hallgató számára az adott tárgyból érdemjegy, illetve minősítés szerzése csak abban az esetben tagadható meg hiányzás miatt, ha nappali tagozaton egy tantárgy esetén a tantárgyi tematikában előirányzott foglalkozások több mint 30%-áról hiányzott.

A jelenlét ellenőrzésének módja:jelenléti ív/ névsorolvasás.

**Számonkérések**

**Félévközi ellenőrzések, teljesítményértékelések és részarányuk a vizsga minősítésben**

|  |  |  |
| --- | --- | --- |
| **Típus** | **Értékelés** | **Részarány a minősítésben** |
| *absztrakt* | *max. 15 pont* | *15 %* |
| *esszé* | *max. 50 pont* | *50%* |
| *prezentáció* | *max. 25 pont* | *25 %* |
| *Jelenlét/ órai aktivitás* | *max. 10 pont* | *10%* |

**Az aláírás megszerzésének feltétele**

*Az aláírás megszerzésének feltétele, hogy minden feladat elfogadásra kerüljön.*

**Vizsga típusa** (írásbeli, szóbeli): írásbeli

A vizsga minimum 40 %-os teljesítés esetén sikeres.

**Az érdemjegy kialakítása (TVSz 47§ (3))**

A tantárgy vizsgajeggyel jeggyel zárul. A tanulmányi időszak végére (14.hét) a hallgatónak aláírást kell szerezni, amelynek feltétele, hogy a hallgató a TVSZ-ben meghatározott igazolt, vagy igazolatlan hiányzást nem lépte túl, valamint a tematikában meghatározott feladatrészeket, feladatokat időben (vagy TVSZ szerinti késéssel) beadta.

Az előadásokon jelenléti ív készül, megjelent, valamint nem jelent meg/ nem készült bejegyzéssel.

Ha a hallgató az aláírást megszerezte és félévközi teljesítménye a pontjai alapján legalább elégséges, akkor megajánlott jegyet kap.

 100 %-ban az évközi teljesítmény, 0 %-ban a vizsgán nyújtott teljesítmény alapján történik.

Az érdemjegy megállapítása az összesített teljesítmény alapján %-os bontásban

|  |  |  |  |  |  |
| --- | --- | --- | --- | --- | --- |
| Érdemjegy: | 5 | 4 | 3 | 2 | 1 |
|  | A, jeles | B, jó | C, közepes | D, elégséges | F, elégtelen |
| Teljesítmény %-os: | 85%-100% | 70%-84% | 55%-69% | 40%-54% | 0-39% |

## Irodalom

Kötelező irodalom és elérhetősége

1. Órai jegyzetek, segédletek, kiosztott mintapéldák
2. BACHMAN Zoltán dr,: Könyv az építészetről. Pécs, Pécsi Tanoda Alapítvány, 1998.
3. TÓTH Zoltán: A települések világa, Pécs, Ponte Press Kiadó, 1997.
4. FRAMPTON, Kenneth: A modern építészet kritikai története. Budapest, TERC Kft, 2009.
5. Le CORBUSIER: Új építészet felé. Budapest, Corvina Kiadó, 1981.
6. VÁMOSSY Ferenc: Az építészet története: A Modern Mozgalom és a késő modern. Budapest, Nemzeti Tankönyvkiadó, 2002.
7. PEVSNER, Nikolaus: A History of Building Types. Princeton, Princeton University Press, 1976
8. KERÉKGYÁRTÓ Béla: A mérhető és a mérhetetlen - Építészeti írások a huszadik századból. Budapest, Typotex, 2004.
9. SCHNELLER István: Az építészeti tér minőségi dimenziói. Építészet/elmélet 10. Budapest, TERC Kft., 2005.
10. KUNSZT György: Értékválság az építészetben és a modern szakralitás – Válogatott írások 1962.- 2003. Építészet/elmélet 6. Budapest, TERC Kft., 2003.
11. DÉRY Attila: A forma visszaszerzése – Építészettörténeti tanulmányok – Építészet/elmélet 2. Budapest, TERC Kft., 2002.
12. BENKŐ Melinda: 111 szó az építészetről, TERC Kft., 2013.

Ajánlott irodalom és elérhetősége

1. Építészeti sorozatok: PHAIDON, Birkhauser, Taschen Kiadók
2. Építészeti folyóiratok: Alaprajz, Magyar Építőművészet, Octogon, Átrium
3. Építészeti website -ok: El croquis, U+A, JA, Domus, Abitare, AR, A10, Atrium, Hauser, Detail,

## Oktatási módszer

A tantárgy folyamatos kommunikáción alapszik az oktatók és a hallgatók között.

Módszer:

1. folyamatos konzultáció órarendi időben a részletes tantárgyi programban meghirdetett tanmenet szerint

2. önálló otthoni munka

3. önálló kutatás, adatgyűjtés, elemzés

4. önálló konzultáció a tárgy oktatóitól független szakemberek bevonásával

**Metodika és szempontrendszer:**

# A hallgatók probléma feldolgozási módszere a valóságos tervezési folyamatot modellezi, ugyanakkor leképezi az egyetemi szintű oktatás akadémiai jellegét is (kutató-elemző munka).

# A szemeszter elméleti órái és előadásai segítik a hallgatókat, hogy egy előre kijelölt témával önállóan tudjanak foglakozni. Ennek eredményeképpen a hallgatók képesek lesznek egy tanulmányt és annak kivonataként egy prezentációt elkészíteni egy általuk választott témában, melyről a félév során a tematika szerinti időpontban kiselőadást tartanak. A félév során a tematikában megjelölt időpontokban konzultációs lehetőség van.

# Részletes tantárgyi program és követelmények

**Feladatok és követelményrendszerük**

Az absztrakt formai követelményei:

* álló A/4 formátumú,o1 db PDF fájlba összefűzött dokumentum
* tartalmaz egy előlapot, amin fel kell tüntetni a készítő nevét, Neptun-kódját, szakját; a tantárgy megnevezését, az aktuális félév megnevezését (pl. 2023/2024 – ősz), a beadás dátumát. Ezt követik a az egyes fő tartalmi elemek: absztrakt, tartalomjegyzék, irodalomjegyzék.
* a fájl elnevezése: Vezeteknev\_Keresztnev\_absztrakt.pdf (pl.: Gipsz\_Jakab\_absztrakt.pdf) – a másképp elnevezett fájlokat nem áll módunkban elfogadni.

Az esszé tartalmi, formai követelményei:

* Álló A/4-es formátum,
* Szabályos tartalomjegyzék, témafelvezetés, témakibontás, konklúzió, szabályos irodalomjegyzék a hivatkozásokkal, képjegyzékkel.
* min. 8 írott oldal (képek, ábrák, tartalomjegyzék, stb. nélkül. - Kb. 16 000 karakter)
* Az értékelésben szerepet játszik az esszé szerkesztése, vizuális megjelenítése. A formai követelményektől való eltérés a feladat pótlását, javítását eredményezheti.
* a fájl elnevezése: Vezeteknev\_Keresztnev\_essze.pdf (pl.: Gipsz\_Jakab\_essze.pdf) – a másképp elnevezett fájlokat nem áll módunkban elfogadni.

A kiselőadás formai követelményei:

* Kb 10-15 perces összefoglalója, vizuális kivonata a párhuzamosan készített esszének.
* Az értékelésben szerepet játszik az előadás vizuális megjelenítése és grafikai tartalma, valamint a prezentáció előadásmódja is.
* A kiselőadások diasorát az előadás előtt Teamsre pdf formátumban fel kell tölteni. a fájl elnevezése: Vezeteknev\_Keresztnev\_prez.pdf (pl.: Gipsz\_Jakab\_prez.pdf) – a másképp elnevezett, illetve nem pdf formátumú fájlokat nem áll módunkban elfogadni.

A kidolgozásra választható témák egyéni ötletek és az előadáson elhangzottak továbbdolgozása mellett
**(a megadott témák bővíthetők, pontosíthatók, esetenként inspirációként, témafelütésként szolgálnak**):

* Lakóépület-tervezéssel foglakozó mozgalmak, áttörések, eredmények és következmények.
* Európai és amerikai léptékek összehasonlító elemzése. Hol az eredete a méretnek?
* A lakás, mint a közösséggel való viszony lenyomata. Funkció és reprezentáció. Villaépítészet, modernista társasházak, különös tekintettel a pécsi példákra; szabadság úti építkezések, mecseki modern villák, belvárosi társasházak.
* A Bauhaus, pécsi lenyomata a lakóházak tekintetében.
* A technika ideája, az előregyártás bűvkörében.
* A lakás tartalmi változásai a jövőben - korai utópiák, mai elméletek lakókapszulák, "parazitaházak", űrkorszak. A város alulnézetből. A város felülnézetből.
* Modern lakások eszközhasználata, formakultúrája a 60-70-es években, belsőépítészet, bútorok, "retró". Időutazás a vizuális design tengelyén.
* Szociális és ipari lakásépítés a 19-20. században különös tekintettel a pécsi példákra; szükséglakások, koloniális építkezések, stb. Mai szociális lakásépítés példái, sajátos esetek, szegregáció.
* Katasztrófák után. Mobillakás, szükséglakás és építészete.
* Humanitárius építészeti megoldások és példák a lakóház-építészetben. Esettanulmányok.
* Az intelligens ház. Társadalmi utópiák, elméletek a témában. Jövőkép?
* Vizuális kommunikáció a lakóházban. Prezentáció vagy reprezentáció?
* Lakás és településlépték – tanya, falu, város, metropolisz a település jellegéből, struktúrájából, földrajzi elhelyezkedéséből következő jellemzők, a településszövet hatása. A mai agglomerizáció problémái.

## Program heti bontásban

|  |
| --- |
| Előadás  |
| Okta-tási hét | **Téma** | **Kötelező irodalom hivatkozás, oldalszám (-tól-ig)** | **Teljesítendő feladat(beadandó, zárthelyi, stb.)** | **Teljesítés ideje, határideje** |
| 1. | Féléves tematika ismertetése.Tájékoztató, feladatkiadás.Előadás - Falu és a város szerepe a XXI. század változó világában | TÓTH Z. (1997). 1-3. fejezet |  |  |
| 2. | Konzultáció a választott téma kutatásáról |  | A féléves téma kiválasztása | szeptember 9. – az órán |
| 3. | Előadás - A lakás, az otthon fogalma, kialakulása történeti áttekintése.Népek építészete, a tapasztalati úton fejlődő lakóház. Pszichikai, fizikai, társadalmi jellemzők, hatások. | OTÉK hatályos verzió,REISCHL A. (1973.) A lakás, A lakóépületekről általábanc. fejezetek |  |  |
| 4. | Konzultáció a választott téma kutatásáról. Hivatkozások szabályai.  |  |  |  |
| 5. | Előadás - Kis lakások, minimum alapterületek, az üres tér végletei. Optimalizáció az alaprajzon.Minimum lakás, a típustervektől a panelig, kortárs megjelenítés. | REISCHL A. (1973.) Lakáspolitika,  A tömeges lakásépítés hatása a tervezésre, A fejlődés új irányai c. fejezetek |  |  |
| 6. | tanulmány vázlatszintű leadása Konzultáció a választott téma kutatásáról. |  | Absztrakt, tartalomjegyzék és irodalomjegyzék bemutatása. | október 7. 23.59-ig, feltöltés Teamsen. |
| 7. | tanulmány vázlatszintű pót leadása Előadás - A CIAM kongresszusai, a két világháború közötti kongresszusok a lakóházak fejlődésére és az azokat érintő kérdésekre vonatkozólag. Kísérleti lakótelepek. | Le CORBUSIER (1981.) teljes könyv | Absztrakt, tartalomjegyzék és irodalomjegyzék pót bemutatása. | október 14. 23.59-ig, feltöltés Teamsen. |
| 8. | Konzultáció a választott téma kutatásáról |  |  |  |
| 9. | **ŐSZI SZÜNET** |
| 10. | Hallgatói előadások |  |  |  |
| 11. | Hallgatói előadások  |  |  |  |
| 12. | Hallgatói előadásoka féléves feladat (esszé) beadása |  | Esszé leadása | november 18. 23.59-ig, feltöltés Teamsen. |
| 13. | Hallgatói előadások  |  |  |  |
| 14.  | Hallgatói pót előadásoka féléves feladat (esszé) pót beadása |  | Esszé pótleadása | december 2. 23.59-ig, feltöltés Teamsen. |
| (15.) V1 |  |  |  |  |
| (16.) V2 | a féléves feladat (esszé) pótlás utáni beadása (max. 70%) |  | Esszé pótlás utáni beadása (max. 70%) | december 16. 23.59-ig, feltöltés Teamsen. |

 Dr. Rácz Tamás

 tantárgyfelelős

Pécs, 2024.08.26.